ทองปิดร่วง 16.8 ดอลล์
สัญญาทองคำตลาดนิวยอร์กปิดร่วงลง 16.8 ดอลล์ ข้อตกลงหน้าผาการคลังสหรัฐยังไม่ได้ข้อสรุป
1 ธ.ค. 2555

สัญญาทองคำตลาดนิวยอร์กปิดร่วงลง 16.8 ดอลล์ ข้อตกลงหน้าผาการคลังสหรัฐยังไม่ได้ข้อสรุป 
สัญญาทองคำตลาด COMEX (Commodity Exchange) ส่งมอบเดือนก.พ..ปิดรูดลง 16.8 ดอลลาร์ หรือ 0.97% ที่ 1,712.7 ดอลลาร์/ออนซ์ 
ในสัปดาห์นี้ สัญญาทองส่งมอบเดือนก.พ.ร่วงลง 2.3% และปรับตัวลง 0.5% ในเดือนพ.ย.
นักวิเคราะห์กล่าวว่า การเจรจาเพื่อคลี่คลายปัญหาหน้าผาทางการคลังในสหรัฐยังคงมีอิทธิพลต่อความเชื่อมั่นของนักลงทุน โดยตลาดทองวิตกว่าจะไม่มีแนวทางแก้ไขปัญหาดังกล่าว หากภาวะหน้าผาทางการคลังส่งผลให้เกิดภาวะถดถอยอีกครั้ง ดอลลาร์จะทะยานขึ้น ซึ่งมีแนวโน้มจะเป็นปัจจัยลบต่อทอง
นายจอห์น โบห์เนอร์ ประธานสภาผู้แทนราษฏรสหรัฐกล่าวเมื่อวันศุกร์ว่าการหารือปัญหาหน้าผาทางการคลังระหว่างพรรครีพับลิกันและฝ่ายบริหารของประธานาธิบดีบารัค โอบามาเผชิญกับภาวะชะงักงัน
ส่วนสัญญาทองแดงล่วงหน้าพุ่งแตะระดับสูงสุดในรอบ 6 สัปดาห์เมื่อวันศุกร์จากสัญญาณเกี่ยวกับอุปสงค์ที่เพิ่มขึ้นจากสหรัฐและจีน ซึ่งเป็นผู้บริโภคทองแดงรายใหญ่ของโลก
นักวิเคราะห์กล่าวว่าราคาทองแดงที่พุ่งขึ้นสะท้อนถึงมุมองของตลาดที่ว่าอุปสงค์จะปรับตัวดีขึ้นอย่างมากในปีหน้า